## Agricultura convoca les ajudes per a fomentar l’ovella guirra

*** S’atenen els gastos de manteniment i conservació de la cabanya, així com el desenrotllament dels programes destinats a millorar la qualitat genètica i el rendiment del bestiar**

La Conselleria d’Agricultura, Aigua, Ramaderia i Pesca ha convocat les ajudes per a fomentar l’ovella guirra, raça autòctona en perill d’extinció, per un import de 41.000 euros.

A través d’esta orde d’ajudes, publicada en el [Diari Oficial de la Generalitat Valenciana](https://dogv.gva.es/va/resultat-dogv?signatura=2024/8723&term=orden%209/2024), se subvencionen els gastos de manteniment i conservació de la cabanya, la creació i el manteniment de llibres genealògics, així com els del desenrotllament del programa de millora oficialment reconegut per a la raça, que inclouen les proves destinades a determinar la qualitat genètica o el rendiment del bestiar.

Esta via de finançament està orientada a les organitzacions i a les associacions de ramaders reconegudes per la Comunitat Valenciana que no tenen ànim de lucre i estiguen oficialment reconegudes per a gestionar el llibre o els llibres genealògics de la raça o les races en perill d’extinció.

Este tipus de bestiar en perill d’extinció representa un patrimoni d’una riquesa singular, tant des del punt de vista econòmic i social com mediambiental i dels recursos genètics.

La raça guirra, la nostra raça autòctona principal, és gestionada per l’Associació Nacional de Criadors de Raça Guirra, i compta amb un nombre d’efectius superior als 8.300 animals i un total de 21 ramaders de la Comunitat Valenciana inscrits en el llibre genealògic.

Fecha: 04/09/2024